Ambasada Bosne i Hercegovine u Canberri
Ambasada Bosne i Hercegovine u Canberri (en. Embassy of Bosnia and Herzegovina Canberra) je diplomatsko predstavništvo Bosne i Hercegovine u Australiji. Ambasada se nalazi u australijskom glavnom gradu Canberriu, u ulici Beale Crescent br.5. Nedugo nakon što je proglasila nezavisnost, Australija je 1. maja 1992. godine priznala Bosnu i Hercegovinu kao nezavisnu i suverenu državu a diplomatski odnosi između ove dvije države uspostavljeni su 7. januara 1993. godine. Bosanskohercegovačka ambasada u Canberri, pored građana Bosne i Hercegovine koji se nalaze u toj državi, nerezidentno pokriva i Novi Zeland.